सेंट पीटर्सबर्ग। स्टार खिलाड़ी लियोनेल मेसी और मार्कोस रोजो के शानदार गोल की बदौलत अर्जेंटीना ने नाइजीरिया को 2-1 से हराकर अंतिम-16 में एंट्री कर ली। अर्जेंटीना की टीम पर टूर्नमेंट के दूसरे चरण में पहुंचने को लेकर दबाव था। आखिरकार ग्रुप चरण के अंतिम मुकाबले में उसने शानदार खेल दिखाया और टूर्नमेंट में अपनी पहली जीत दर्ज की। लियोनेल मेसी ने खेल की शुरुआत में ही अपनी टीम को बढ़त दिला दी। मेसी ने 14वें मिनट में शानदार गोलदागकर टूर्नमेंट में अपना पहला गोल दर्ज किया और अर्जेंटीना को बढ़त दिला दी। हालांकि खेल के दूसरे हाफ में नाइजीरिया ने बराबरी कर ली थी। लेकिन अंतिम पलों में अर्जेंटीना के लिए रोजो ने गोल दागकर अपनी टीम को टूर्नमेंट के बाहर होने के संकट से बचा लिया।